Εκτίμηση της αντίληψης των οδηγών για τη λειτουργία και την ποιότητα εξυπηρέτησης αστικών και περιαστικών ισόπεδων κυκλικών κόμβων
Creators: name: Περπινιά, Μαρία Γεράσιμου
Publisher: name: Aristotle University of Thessaloniki
Year: 2017
Subjects: Κυκλικοί Κόμβοι
Ποιότητα εξυπηρέτησης
Ερωτηματολόγιο
Roundabouts
Quality of service
Questionnaire

description: Η παρούσα διπλωματική εργασία άπτεται του αντικειμένου των σύγχρονων ισόπεδων κυκλικών κυκλοφοριακών κόμβων, εξετάζοντας πρωτίστως την αντίληψη που έχουν οι χρήστες για το επίπεδο και την ποιότητα εξυπηρέτησης που τους παρέχεται. Οι κυκλικοί κόμβοι αποτελούν ένα τύπο διασταύρωσης, που, εξαιτίας των πλεονεκτημάτων που κατοχυρώνει, καταλαμβάνει διαρκώς έδαφος σε παγκόσμια κλίμακα. Πιο συγκεκριμένα, είναι ευρέως αποδεκτό πως, λόγω των γεωμετρικών και σχεδιαστικών τους χαρακτηριστικών, οι κυκλικοί κόμβοι βελτιώνουν την κυκλοφοριακή ικανότητα, επιφέρουν μείωση των χρονικών καθυστερήσεων και αυξάνουν τα επίπεδα οδικής ασφάλειας προς όφελος των χρηστών. Ταυτόχρονα, η διαμόρφωσή τους διασφαλίζει τόσο οικονομικά όσο και περιβαλλοντικά οφέλη, συγκριτικά με άλλα είδη ισόπεδης διασταύρωσης των οδών, όπως είναι, για παράδειγμα, οι σηματοδοτούμενοι κόμβοι. Η αυξανόμενη χρήση των κυκλικών κόμβων σε πολλές χώρες ανά τον κόσμο, οδήγησε την επιστημονική κοινότητα στην αναζήτηση συστημάτων αξιολόγησης της απόδοσής τους, προκειμένου να βελτιώνονται διαρκώς ως τύπος διασταύρωσης. Στα πλαίσια αυτά εντάσσονται οι έννοιες του επιπέδου και της ποιότητας εξυπηρέτησης των κυκλικών κόμβων. Ειδικότερα, το επίπεδο εξυπηρέτησης (Level of Service) χρησιμοποιείται προκειμένου να αξιολογήσει την κυκλοφοριακή ικανότητα του κόμβου και προσδιορίζεται με τη χρήση συγκεκριμένων τεχνικών. Η ποιότητα εξυπηρέτησης (Quality of Service) εξετάζει την απόδοση του κυκλικού κόμβου, υπό τη σκοπιά των οδηγών και ευρύτερα των χρηστών του κόμβου και η έννοια αυτή αποτελεί και βασικό αντικείμενο της παρούσας εργασίας. Πιο συγκεκριμένα, μέσω της σύνταξης και διανομής ερωτηματολογίου, επιδιώχθηκε η διερεύνηση των παραγόντων εκείνων που επηρεάζουν την, αντιληπτή από τους οδηγούς, ποιότητα εξυπηρέτησης του κυκλικού κόμβου. Ταυτόχρονα, στόχος ήταν και η συλλογή πληροφοριών σχετικά με την εξοικείωση των χρηστών με τη συγκεκριμένη διάταξη και τους κανόνες χρήσης της. Τα αποτελέσματα της έρευνας κατέδειξαν ότι υπάρχουν πολλοί παράγοντες που επηρεάζουν το αίσθημα ικανοποίησης των χρηστών, καθώς διέρχονται μέσα από έναν κυκλικό κόμβο, όπως η σαφήνεια των οδικών σημάτων, η παρουσία στάθμευσης στο χώρο, ο φωτισμός κ.λπ. Επίσης, επιβεβαιώθηκε το γεγονός πως στην Ελλάδα, δεν είναι ακόμη διαδεδομένοι οι σύγχρονοι κυκλικοί κόμβοι και πολλά έχουν να γίνουν, προκειμένου τα κρίσιμα σημεία διασταύρωσης των οδών να παρέχουν την απαιτούμενη ασφάλεια και άνεση στους χρήστες του οδικού δικτύου. Ο σωστός σχεδιασμός των κυκλικών κόμβων και η διαμόρφωσή τους στη θέση σηματοδοτούμενων κόμβων, συνιστά, αναμφίβολα, ένα βήμα προς αυτήν την κατεύθυνση. Είναι, τέλος, ιδιαίτερα σημαντικό, όπως προέκυψε από την έρευνα, ότι οι χρήστες κρατούν θετική στάση απέναντι σε αυτή τη διάταξη
description: The present diploma thesis’ main objectives are the modern roundabouts and the perception that the users have, concerning the operation and the quality and level of service that they are provided with. Modern roundabouts are a type of intersection which is used successfully in a lot of countries globally, because of the advantages that they ensure. More specifically, it is widely accepted that owing to their geometrical and operational characteristics the roundabouts enhance traffic capacity, cause an important reduction in delays and improve the road safety levels, for the benefit of the users. Moreover, their formation assures not only financial benefits, but environmental too, compared to other junction types, like signalized intersections. Recognizing the constantly rising use of modern roundabouts in many places throughout the world, the engineering society launches research projects to develop guidelines for the assessment of their facilities in order to improve them. As a result, the concepts of level and quality of service have been introduced. The Level of Service (LoS) evaluates the traffic handling ability of a transportation facility and it is estimated by the use of specific techniques. The Quality of Service (QoS) assesses the performance of a transportation facility, as the drivers and the users perceive it. This concept, applied on roundabouts, is the basic object of this thesis. In particular, a questionnaire’ s distribution aimed at the data collection, regarding the factors that affect drivers’ satisfaction, during their driving through a roundabout. At the same time, the objective was to collect information about the users’ familiarity with this arrangement and its operating rules. Finally, the results of this survey show that the quality of service perception on urban and peri-urban roundabouts is influenced by several factors, such as the clarity of road signs, the presence of on-street parking, the lightning etc. Furthermore, it has been proved that modern roundabouts have not been widespread yet in Greece. It is believed that if they are designed and constructed properly, they can replace effectively the signalized intersections, providing users with the required safety and comfort. According to the survey’s results, it is also of great importance that the users have a positive opinion to the roundabouts